# PREHRAMBENO-TEHNOLOŠKA ŠKOLA

***ZAGREB, GJURE PREJCA 2***

*KLASA:602-03/19-01/381*

*URBROJ:251-295-02/1-19-02*

*Zagreb, 16. travnja 2019.*

***I Z V O D I Z Z A P I S N I K A***

*s* ***33.*** *sjednice Školskog odbora održane dana* ***15. travnja 2019****. s početkom u 16,20 sati u prostorijama Prehrambeno-tehnološke škole Zagreb, Gjure Prejca 2.*

*Pozivi za prisustvovanje uredno su dostavljeni svim članovima Školskog odbora.*

Na sjednici su prisutni:

*1. Članovi Školskog odbora*

* *iz reda nastavnika i stručnih suradnika škole: Sanja Budak-Zemljić*
* *ispred Radničkog vijeća: Zrinko Turalija*
* *predstavnici osnivača: Ivana Patačić Balog, Luka Aralica, Nikola Šandrk*
* *predstavnik roditelja: Klaudija Kralj.*

*2. Ostali prisutni: Josip Šestak, ravnatelj škole;*

*3. Opravdano odsutni: Zlatko Mrnjaus (bolovanje).*

*Konstatirano je da postoji kvorum.*

*Za zapisničara se imenuje Zrinko Turalija.*

*Na početku sjednice predsjednica Školskog odbora Sanja Budak-Zemljić*

*Predsjednica Školskog odbora predlaže sljedeći*

***D N E V N I R E D:***

*1. verifikacija zapisnika s 32. sjednice Školskog odbora,*

*2. aktualnosti između dviju sjednica Školskog odbora,*

*3. razrješenje člana Školskog odbora, Zlatka Mrnjausa,*

*4. donošenje Pravilnika o načinu i postupku zapošljavanja u Prehrambeno- tehnološkoj školi,*

*5. pitanja i prijedlozi.*

*Primjedbi nema i Dnevni red jednoglasno je usvojen.*

*Ad 1.*

*Članovi Školskog odbora jednoglasno su verificirali zapisnik s 32. sjednice Školskog odbora.*

*Ad 2.*

*Ravnatelj prisutne upoznaje s činjenicom da je Grad Zagreb školi odobrio sredstva za radove na uređenju zgrade u vrijednosti otprilike 85.000kuna te dodatnih 84.000 kuna za informatizaciju škole. Radovi će početi 17. 4 i trajat će do 12. 5. 2019. godine. Nadalje, ravnatelj je članove Školskog odbora upoznao sa svojim sudjelovanjem na Skupu ravnatelja u Primoštenu, koji je trajao od 08. 4. do 10. 4. 2019. godine. Nakon toga se referirao na sva događanja na kojima je škola sudjelovala: IX. kongres pekarstva u Varaždinu, na kojemu su nutricionisti osvojili zlatnu i srebrnu medalju; 4. obrtnički sajam na Zagrebačkom velesajmu, na kojemu se škola predstavila, te Državno natjecanje iz pekarstva, 27. i 28. 3. na Zagrebačkom velesajmu, na kojemu su sudjelovali naši učenici i nastavnici.*

*Ad 3.*

*Predsjednica Školskog odbora Sanja Budak-Zemljić iznijela je da je Škola dana 09. 4. 2019. zaprimila ostavku člana Školskog odbora Zlatka Mrnjausa na mjesto člana Školskog odbora i to iz osobnih, tj. zdravstvenih razloga.*

*Ad 4.*

*Školski odbor jednoglasno je donio*

*ODLUKU:*

*Donosi se Pravilnik o načinu i postupku zapošljavanja u Prehrambeno-tehnološkoj školi.*

*Ad 5.*

*Nije bilo konkretnih pitanja niti prijedloga.*

*33. sjednica Školskog odbora završila je u 16,55 sati.*

*Predsjednica Školskog odbora:*

\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Budak-Zemljić, prof.